Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 1996. évi LVII. törvény (Tptv.) 36/A. §-a alapján vizsgálatot kezdett a mobiltelefon szolgáltatás ágazatban. A GVH a
Paragraph Index: 1051

5. Ismertség Hogy a vállalkozások mennyiben vannak tisztában bejelentkezési kötelezettségükkel, az mindössze egy mozzanata az adatvédelmi kultúrának, amely az adatkezelõk szélesebb értelemben felfogott felelõsségtudatából, illetve az adatalanyoknak a jogaikat illetõ ismereteibõl tevõdik össze. Munkacsoportunk kezdetben aggályosnak látta a helyzetet, ugyanis a biztosnak a kérdõívre adott válaszaiból úgy tûnt, hogy a hivatal nem folytat tájékoztató, népszerûsítõ tevékenységet. Az ezt követõ személyes megbeszéléseinken azonban kiderült, hogy a biztos hivatala foglalkozik ilyen jellegû tevékenységgel is. Ennek keretén belül a hivatal munkatársai 14 megyében szerveztek nyílt találkozókat, illetve több megyei lapban nyitottak ún. adatvédelmi rovatot. A nagy adatkezelõk képviselõivel szervezett kerekasztal megbeszélésen, melyre mi is hivatalosak voltunk, egyértelmûvé vált számunkra, hogy a jelenlévõk nemcsak magas szinten tájékozottak az adatvédelem kérdéseiben, hanem konkrét lépéseket is tesznek azért, hogy szervezetükön belül ápolják az adatvédelmi tudatot és bátorítsák a jogkövetõ magatartást. A kisebb vállalkozásokat tekintve – a bejelentkezési adatokon kívül – vajmi kevés információ állt rendelkezésre az adatvédelem ismertségérõl, mint ahogy arról sem tudtunk meg sokat, hogy az adatalanyok mennyire vannak tisztában saját jogaikkal – azon túlmenõen, hogy a biztoshoz több mint 400 panaszos fordult beadvánnyal 2001-ben. Így például nem volt alkalmunk arra sem, hogy fogyasztóvédelmi vagy más adatalany-csoportok képviselõivel találkozhassunk. Bár a felügyeleti szervek az EU-n belül is más-más mértékben vállalkoznak tájékoztató szerepre, a hatékony adatvédelemnek mindenhol elõfeltétele a jogok ismertsége. Hogy ez mennyiben van így Magyarországon, azt nem állt módunkban megállapítani.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes